หนูมีอะไรกับแฟนวันที่ 10/4 ซึ่งตรงกับวันตกไข่พอดีแบบไม่ใส่ถุงยางหลั่งนอก แล้วหลังจากนั้นไม่เกิน 12 ชั่วโมง ก็กินยาคุมฉุกเฉิน 2 เม็ดพร้อมกัน จนถึงวันนี้ 20/4 ประจำเดือนยังไม่มาเลยค่ะ จะท้องมั้ยคะ แล้วที่ประจำเดือนยังไม่มานี้ เป็นเพราะเครียดด้วยรึป่าวคะ ขอขอบล่วงหน้านะคะ
สวัสดีค่ะการใช้ยาคุมฉุกเฉินซึ่งเป็นยาคุมชนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด ผลข้างเคียงของยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้องได้จากที่กล่าวมา ประจำเดือนอาจคลาดเคลื่อนไปจากยาได้ แต่ไม่ควรคลาดเคลื่อนไปเกิน 7 วันจากที่ควรจะเป็นหรือไม่เกิน 35 วันจากรอบก่อนค่ะ ตอนนี้สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันที่รพและหาสาเหตุต่อไป เรื่องความเครียดต้องตัดสาเหตุทางกายอื่นๆออกไปก่อนค่ะ